Държавен вестник, бр. 8, 2014 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  8
в) за контрола върху дейността на упра­
вленията и отделите на Банката, нейните 
клонове, офиси и представители;
г) въпросите за използването на имуще­
ството и средствата на Банката.
Управителният съвет на Банката в рамките 
на компетенциите си има право да внася пред­
ложения за обсъждане в Съвета на Банката.
Редът за работа на Управителния съвет се 
определя от самия Управителен съвет.
За решенията, взети от Управителния съвет 
на Банката, се съставят протоколи. За изпъл­
няването на решенията на Управителния съвет 
могат да бъдат издавани заповеди, разпоредби 
или правила, които се подписват от Председате­
ля на Управителния съвет или от упълномощен 
от него член на Управителния съвет.
Член 32
Председателят на Управителния съвет ръ­
ководи дейността на Управителния съвет на 
Банката и извършва действията за осигуряване 
на изпълнението на задачите, възложени на 
Банката с този Устав.
Председателят на Управителния съвет:
а) се разпорежда съгласно този Устав и 
решенията на Съвета на Банката с цялото 
имущество и средства на Банката;
б) представлява Банката;
в) издава заповеди и взема решения по 
оперативни въпроси от дейността на Банката;
г) подписва задължения и пълномощни от 
името на Банката съгласно член 30 от този 
Устав;
д) назначава и освобождава служителите в 
Банката с изключение на директорите, които 
са членове на Управителния съвет на Банката, 
както и определя съгласно утвърденото от 
Съвета щатно разписание и сметката за ад­
министративно-управленски разходи размера 
на работната заплата и поощрява отличилите 
се служители;
е) изпълнява други функции, произтича­
щи от този Устав и решенията на Съвета на 
Банката.
V
Организация на Банката
Член 33
Банката има управления, отдели, клоно­
ве, офиси и представителства, създавани в 
съответствие със структурата на Банката, 
утвърждавана от Съвета на Банката.
Персоналът на Банката се формира от 
граждани на страните – членки на Банката, 
в съответствие с Правилника за условията на 
труд на служителите в Банката.
За целите на независимото изпълнява­
не от страна на служителите в Банката на 
задълженията им на тях им се предоставят 
привилегии и имунитети съгласно член 40 
от този Устав.
VІ
Ревизия на дейността на Банката 
Член 34
Ревизията на дейността на Банката, която 
включва проверка на ежегодния отчет на 
Управителния съвет на Банката, на касата и 
имуществото, ревизия на счетоводния отчет, 
отчетността и деловодството на Банката, 
нейните клонове и офиси, се извършва от 
Ревизионната комисия, назначавана от Съвета 
на Банката за срок от две години, в която 
влизат председател на Ревизионната комисия 
и четирима членове.
Председателят и членовете на Ревизионната 
комисия не могат да заемат каквито и да било 
други длъжности в Банката.
Организацията и редът на ревизиите се 
определят от Съвета на Банката.
Член 35
Управителният съвет на Банката предоставя 
на Ревизионната комисия всички необходими 
материали за извършване на ревизиите.
Ревизионната комисия представя отчетите 
си на Съвета на Банката.
VІІ
Ред за разглеждане на споровете
Член 36
Претенции към Банката могат да бъдат 
предявявани в рамките на две години от 
момента на възникване на правото на иск.
Член 37
Споровете на Банката с нейните клиенти 
трябва да се разглеждат в арбитраж, избиран 
измежду действащите или новосформиран по 
договореност между страните.
При липсата на споменатата договореност 
решаването на спора се предава за разглеж­
дане на арбитражния съд при търговско-
промишлената палата на страната, в която е 
разположена Банката.
VІІІ
Привилегии и имунитети на Банката и 
нейните длъжностни лица
Член 38
1. Имуществото на Банката, нейните активи 
и документи, независимо от мястото, където 
се намират, както и операциите на Банката 
се ползват с имунитет срещу всякаква форма 
на административна и съдебна намеса с из­
ключение на случаите, когато Банката сама 
се отказва от имунитета си. Помещенията на 
Банката, както и на нейните клонове, офиси 
и представителства на територията на която 
и да било страна – членка на Банката, са 
неприкосновени.
2. Банката на територията на страни­
те – членки на Банката: